CELEX: 32012D0048
Language: bg
Date: 2012-01-26 00:00:00
Title: 2012/48/ЕС: Решение за изпълнение на Комисията от 26 януари 2012 година за удължаване на валидността на Решение 2009/251/ЕО за изискване към държавите-членки да гарантират, че на пазара не се пускат или предлагат продукти, които съдържат биоцида диметилфумарат (нотифицирано под номер C(2012) 321)  текст от значение за ЕИП

28.1.2012   
            
            
               BG
            
            
               Официален вестник на Европейския съюз
            
            
               L 26/35
            
         РЕШЕНИЕ ЗА ИЗПЪЛНЕНИЕ НА КОМИСИЯТА
   от 26 януари 2012 година
   за удължаване на валидността на Решение 2009/251/ЕО за изискване към държавите-членки да гарантират, че на пазара не се пускат или предлагат продукти, които съдържат биоцида диметилфумарат
   (нотифицирано под номер C(2012) 321)
   (текст от значение за ЕИП)
   (2012/48/ЕС)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 2001/95/ЕО на Европейския парламент и на Съвета от 3 декември 2001 г. относно общата безопасност на продуктите (1), и по-специално член 13 от нея,
   като има предвид, че:
   
               (1)
            
            
               Решение 2009/251/ЕО на Комисията (2) изисква държавите-членки да гарантират, че на пазара не се пускат или предлагат продукти, които съдържат биоцида диметилфумарат (ДМФ).
            
         
               (2)
            
            
               Решение 2009/251/ЕО е прието в съответствие с разпоредбите на член 13 от Директива 2001/95/ЕО, съгласно които то може да бъде валидно за период от не повече от една година, но действието му може да бъде удължавано за допълнителни периоди, никой от които не надвишава една година.
            
         
               (3)
            
            
               Валидността на Решение 2009/251/ЕО беше удължена с решения 2010/153/ЕС (3) и 2011/135/ЕС (4) на Комисията за допълнителни периоди от по 1 година. Понастоящем се обмисля включването в Регламент (ЕО) № 1907/2006 на Европейския парламент и на Съвета (5) на постоянно ограничение за съдържанието на ДМФ в изделия. Тъй като тази мярка засяга същите въпроси като Решение 2009/251/ЕС, с оглед на правната сигурност Решение 2009/251/ЕС следва да се прилага до влизане в сила на постоянното ограничение съгласно Регламент (ЕО) № 1907/2006.
            
         
               (4)
            
            
               В светлината на натрупания до момента опит и липсата на постоянна мярка, отнасяща се до потребителските продукти, съдържащи ДМФ, е необходимо валидността на Решение 2009/251/ЕО да се удължи с допълнителни 12 месеца.
            
         
               (5)
            
            
               Решение 2009/251/ЕО следва да бъде съответно изменено.
            
         
               (6)
            
            
               Мерките, предвидени в настоящото решение, са в съответствие със становището на комитета, създаден съгласно член 15 от Директива 2001/95/ЕО,
            
         ПРИЕ НАСТОЯЩОТО РЕШЕНИЕ:
   Член 1
   Член 4 от Решение 2009/251/ЕО се заменя със следното:
   
      „Член 4
      Срок на прилагане
      Настоящото решение се прилага до влизане в сила на регламента на Комисията за изменение на приложение XVII към Регламент (ЕО) № 1907/2006 относно ДМФ или до 15 март 2013 г., в зависимост от това кое от двете настъпи по-рано.“
   
   Член 2
   Държавите-членки вземат необходимите мерки, за да се съобразят с настоящото решение, най-късно до 15 март 2012 г. и публикуват тези мерки. Те незабавно информират Комисията за това.
   Член 3
   Адресати на настоящото решение са държавите-членки.
   
      Съставено в Брюксел на 26 януари 2012 година.
      
         
            За Комисията
         
         John DALLI
         
            Член на Комисията
         
      
   
   
      (1)  ОВ L 11, 15.1.2002 г., стр. 4.
   
      (2)  ОВ L 74, 20.3.2009 г., стр. 32.
   
      (3)  ОВ L 63, 12.3.2010 г., стр. 21.
   
      (4)  ОВ L 57, 2.3.2011 г., стр. 43.
   
      (5)  ОВ L 396, 30.12.2006 г., стр. 1.